Onesiforo (jina la Kigiriki lenye maana ya "mleta faida") alikuwa mwanamume Mkristo wa karne ya 1 aliyetajwa na Mtume Paulo kwa shukrani katika Waraka wa pili kwa Timotheo 1:16-18. Sababu ni kwamba alimsaidia sana alipokuwa Efeso, halafu akamfuata hadi Roma mpaka akafaulu kumuona na kumfariji bila kuonea aibu minyororo yake. Kwa hiyo Paulo alimtakia huruma ya Mungu pamoja na familia yake. Inasemekana Onesiforo alipata kuwa askofu wa Kolofon (Asia Ndogo), halafu wa Korintho. Hatimaye alifia dini mjini Parium (karibu na Efeso). Tangu kale anaheshimiwa kama mtakatifu. Sikukuu yake huadhimishwa tarehe 6 Septemba au kesho yake. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Onesiphorus. The Columbia Encyclopedia, Sixth Edition. 2001-07. Jalada kutoka ya awali juu ya 2008-02-09. Iliwekwa mnamo 2016-07-13. "...for he often refreshed me and was not ashamed of my chain" 2 Tim 1:16Onesiphorus is contrasted with the other Christians in Asia who have deserted Paul at this time. Rutherford, John. "Onesiphorus", ''The International Standard Bible Encyclopedia''. Searchgodsword.org. Iliwekwa mnamo 2013-09-03.